(ભરત શાહ દ્વારા) - રાજપીપળા શહેરમાં આજે સવારે થી ઝાકળ સાથે ગાઢ ધુમ્મસની ચાદર પથરાતાં વાહન ચાલકોને ભારે મુશ્કેલી પડી હતી આમ તો છેલ્લા એક અઠવાડિયાથી આકરી ઠંડી બાદ ગુરુવારે સવારથી ધુમ્મસિયું વાતાવરણ જોવા મળતા ઠંડીમાં આંશિક રાહત રહી હતી પરંતુ મુખ્ય માર્ગો સહિત શહેરમાં નાની ગલીઓમાં પણ ધુમ્મસની ચાદર પથરાતાં રાહદારીઓને પણ સામે કોણ આવી રહ્યું છે એ જોવામાં પણ મુશ્કેલી પડી હતી જ્યારે વાહન ચાલકો ધોળે દહાડે પણ વાહનોની હેડ લાઈટો ચાલુ રાખવા મજબુર બન્યા હતા.